Zagreb u roku godine dana dobiva novu biciklističku stazu. Staza će biti dugačka 6,7 kilometara, a protezat će se dvosmjerno od Trga Francuske Republike do Maksimira.

Dogovoreno je to u gradskom poglavarstvu na kojem su bili Sindikat biciklista, zagrebački gradonačelnik Milan Bandić te Mijo Bezer, gradski pročelnik za promet.

Sljedeći tjedan počinje ispitivanje terena, a zatim slijedi izrada projektne dokumentacije. Za novu stazu Grad će u proračunu pronaći najmanje milijun kuna, a izrada staze trebala bi stajati najviše milijun i pol kuna, procjenjuju iz Grada.